
B  antiquissimis  temporibus,  qiiibus  ho- 


^  mines  artes  atque  scientias  colere  in^ 
cipiebant,  atque  per  eorum  utilitatem,  aeque 
ac,  quam  tale  studium  praeberet,  Voluptatem, 
iis  magis  animum  advertere  commovebantur, 
variam  illae  ac  saepius  mutatam  induerunt 
formam.  In  nulla  magis  quam  Arte  Medica 
hoc  apparet  j  quippe  quae  a  primis  suis  incu- 


A 


nabulis 

nabulis  ad  nostra  usqne  tempora,  toties  ac  tan¬ 
tum  fuit  transformata,  ut  artis,  qualis  olim 
erat,  vix  umbra  nunc  remaneat.  Praecipue 
vero  recentiorum  studia  ac  labores  ad  artem 
medicam  utilem,  ^certam  ac  laudabilem  red¬ 
dendam,  quam  maxime  contulerunt.  Eorum 

* 

enim  opera  eam,  lusum  quondam  imaginatio¬ 
nis,  et  superstitionis,  ordinis  omnino  destitu¬ 
tam,  omnium  sapientium  risu  dignam,  ve¬ 
nerabilem  habemus,  pulcherrimo  ordine  con¬ 
stitutam,  artisque  salutaris  nomine  dignissi¬ 
mam.  Hac  de  causa  spes  erat  hujus  specimi¬ 
nis  Academici  auctori,  se  non  ingratum  sus¬ 
cepturum  esse  opus,  si  morbum  hac  in  in¬ 
sula  frequentissimum  eligeret,  per  praeci¬ 
puas  suas  revolutiones  sequeretur,  et  cura¬ 
tionem,  hoc  aevo  apud  omnes  fere  commu¬ 
nem,  cum  illa  antiquiorum  temporum  com¬ 
pararet,  ac  ita,  primam,  multum  presta- 
re,  probare  conaretur.  Cum  vero  ob  arc¬ 
tiores  hujus  tentaminis  limites,  de  omnibus 
morbis  copiose  tradtare  nequeat,  febris  con¬ 
tinuae  speciem  :  —  Hyphuniy  considerandam 

proponit. 

proponit.  Nihil  tamen  novi,  nec,  nisi  quod 
aliorum  scriptis  debet,  expedandum  erit. 

.  Typhus  a  Culleno,  quem  in  hac  Academia 
omnes  sequuntur,  ita  definitur : 

Morbus  contagiosus,  calor  parum  audus, 

pulsus  parvus,  debilis,  plerumque  frequens. 

* 

Urina  parum  mutata,  sensorii  fundiones  plu¬ 
rimum  turbatas,  vires  multum  imminutae.” 


Consilium  non  est,  varias  audorum  de 
typho  opiniones  enumerare,  sive  ullam  de 
febre  theoriam  contemplari.  Curationum  fe¬ 
bris  genera  diversa  breviter  explicabo,  quum, 
in  quibus  ego  Germaniae  partibus,  (ubi,  An- 
glia,  patria  mea,  in  infantia  relida,  juven¬ 
tutis  prima  studia  prosequendi  necessitas 
erat)  medicis  operam  darem  studiis,  Scepius, 
ac  fere  semper,  genus  curationis  illud  (quod 
sudorijlcim  appellabo)  viderem. 

Erant  Sydenha.m  et  Boerhaave,  ut  omnes 
bene  sciunt,  ejus  audfores.  Horum  enim  ille 


vim 

vim  medicatricem  esse  naturae,  quae  in  omni 
morbo  materiem  mprbificam  expellere  cona¬ 
retur,  sibi  persuasum  habebat.  In  morbis 
igitur  curandis,  non  licere  statim  morbum 
aggredi,  sed  in  progressu  suo  eum  adjuvare^ 
usque  dum  natura  ipsa,  per  noxiae  materiae 
expulsionem,  mprbi  finem  adducat,  Boer- 
'  HAAVE  vero  morborum,  praecipue  febris  con¬ 
tinuae,  causam  in  sanguinis  lentorem  ponit, 

quem  summa  cum  cura  corrigere  nos  jubet. 

\ 

Quum  talem  viam  tanti  nominis  viri  aliis 
monstrarent,  quid  miremur,  multos  utrum¬ 
que  habuisse  sedlatores,  ac  medicinam  per 
longam  annorum  seriem  ,  eorum  principiis 
fuisse  accommodatam.  Hinc  erat,  ut  medici, 
in  primo  suo  stadio,  febrem  rigore  quodam 
interrumpere  non  auderent,  sed  lento  illam 

i 

passu  incedere  permitterent.  Hinc  erat  ut 
febre  laborantes  ab  aere  frigido  ac  puro,  omni¬ 
no  excluderentur,  ne  in  progressu  suo  febris 
perturbaretur.  Quando  igitur  calorem  cor¬ 
poris  viderent  audlum,  potu  diluente  ac  cali¬ 
do,  omni  tempore  frequentissime  aegrotis  dato, 

ac 

ac  vesti mepxtoriim  saepe  calefaclorum  mole 
miseris  imposita,  curabant,  ut  calor  major  fie¬ 
ret  ;  hoc  natura  medicatrice,  ut  credebant,  ju¬ 
bente.  Nec  vero  hisce  contenti,  varia  sudori- 
fica  iis  omni  hora  prcecipiebant,  ita  ut  miseri, 
quod  nemo  dubitabit,  in  sempiterno  sudoris 
profluvio  manerent.  Multi  hoc  modo,  qui,  si 
alia  fuisset  medicorum  indoles  ac  voluntas, 
longa  vita  fuerint  gavisi,  somno  aeterno  fue¬ 
runt  traditi. 

Primus  erat,  qui  in  tenebris  lucem  praebe¬ 
ret  Fr.  FIoffmann,  cum,  qiiae  antea  humo- 

« 

rum  perversitati  adscnberentur  febres,  opti¬ 
me  ille  a  vigore  generis  nervosi  minuto  ori¬ 
ri,  demonstraret.  Nervorum  scilicet  extre¬ 
mos  non  satis  ad  adlionem  moveri,  et  ita  in* 
* 

arteriarum  extremitatibus  statum  spasmodi¬ 
cum  sive  atonicum  induci,  praecipue  in  stadio 
frigido,  credebat.  Pr^ter  plures,  qui  Hoff- 
MANNUM  sequerentur,  venerabilem  solummo¬ 
do,  hujus  scholae  Nestorem,  Cullenum,  nomi- 
pare  liceat,  qui  multis  novis  ac  tanti  viri  inge¬ 


mo 

nio  dignissimis  observationibus,  Hoffmanni 
dogmata  exornabat.  ^  Attamen  differt  Cul- 
.  LEN  ab  illo,-  quod  in  typho,  primum  effedum 
causae  remotae,  (quam  in  noxia  effluvia  po¬ 
nit)  debilitatem  totius  corporis  esse,  statuit, 
quae  quidem  debilitas  tandem  spasmos  gignit, 
qui  sunt  salutares,  ac  opus  naturae  medicatri-' 
cis.  Spasmi  vero  cor  et  arterias  ad  actio¬ 
nem  excitant,  per  quam  spasmi  desinunt, 
et  morbo  ita  finis  imponitur.  Multi  huic 
doctrinae  adsentiunt.  Sed  nolo  ego  nunc  nec 
priora,  nec  «Gulleni  dogmata  considerare, 
cum  multi  magni  nominis  viri,  quae  contra 
CuLLENUM  haberent,  publice  ac  candide  ex¬ 
ponerent.  Nec  quae  restant  Brownii  ac 
Darwini  doCtrinas  hic  enumerabo,  cum  in¬ 
ter  omnes  satis  constent.  Iterum  monebo, 
hujus  dissertationis  finem  esse,  illis,  qui  in 
Germania  pertinaciter  Boerhaavium  sive  Sy- 
EENHAMUM,  sive  rationem  febres  curandi, 
ex  utriusque  doCtrinis  compositam,  sequun¬ 
tur,  paucis  verbis  monstrare,  longe  praeferen¬ 
dam  esse  febris  continuae  curationem,  quam 

hac 

hac  in  Academia  a  clarissimis  nostris  praecep¬ 
toribus,  commendatam,  ac  in  Nosocomio  Edin- 
burgeno,  summo  cum  frudtu,  videmus  exhibi¬ 
tam.  Confiteri  tamen  oportet,  esse,  qui  reliquo¬ 
rum  perversitatem  ex  animo  abhorreant.  Hanc 
ob  causam  opiniones  Reilii  et  Hufelandi,  qui 
in  arte  medica  in  Germania  eminent,  brevi¬ 
ter  enarrandi,  veniam  peto.  Verum  etiam 
illi,  frigoris,  quo,  a  cel.  Currie  typho  labo¬ 
rantibus  admittitur,  modo,  pr^stantiam,  ex¬ 
perimentis  a  se  ipsis  institutis  non  habent  sa¬ 
tis  compertam. 

f 

Hufeland,  in  libello  de  febre  nervoso 
proximam  ejus  causam,  debilitatem  esse,  ac 
anomalam  totius  systematis  nervosi  adlio- 
nem,  contendit,  et  ante  omnia  illam  observan¬ 
dam,  et  subito  removendam,  suadet.  Reil,  in 
opusculo,  de  febribus,  febris  nervosae  exposi¬ 
tionem,  quod  vocat,  illam  dat :  “  Febris  est : 

Virium 


*  Bemerkungen  ,ueber  das  Nerven  fieber. — ■ 

1797. 

‘‘  Virium  vitalium  in  organis  aberratio  a  sta>’ 
‘‘  tu  sano,  qua  irritabilitas  est  auda,  agendi 
‘‘  facultate  in  aegro,  sive  remanente  ut  antea^ 
non  violataj  sive  valde  imminuta.  Quum  igi- 
‘‘  tur  per  temporis  spatium^  processus  vitales 
(hoc  nomine  ipse  utitur)  magis  magisque 
“  augentur,  et  ad  majorem  actionem  excitan- 
‘‘  tur,  vis  illa  potest  omnino  perire.  In  orga- 
nis,  materiei  mixtio  {Mischung)  ac  strudu- 
‘‘  ra  non  videntur  esse  violatae  ;  nervi  vero,  et 
“  quae  ad  eos  pertinent  vasa,  una  afficiuntur^^.” 

Haec  sunt  verba  Reilii,  quae,  quanquam 
multis  fortasse  appareant  obscura,  non  ita 
contra  veritatem  quam  perspicuitatem  pug-- 
nant.  Cum  Hufelando  enim,  ac  cum  optimis 
reliquis  de  re  medica  audoribus,  persuasum 
sibi  habet,  nervos  primum  ac  praecipue  esse 
affedos.  Ea  de  causa  corpus  est  in  statu  irri¬ 
tabilitatis  raajbris,  ita  ut  ad  perpetuam  adio- 

nem 


*  Reil’s  Fieberlehre. 

nem  rerum  externarum  stimulo  moveatur. 
Harum  maximum  ac  primum  stimulum  prae¬ 
bere  videtur,  natura  contagiosa.  Si  vero  hu¬ 
jus  vel  alius  stimuli  adio  continua  est,  nec  sti¬ 
mulare  desinit,  fit,  ut  corpus  saepius,  et  mihi 
videtur,  plerumque,  reagendi  potestatem  om- 
nin5  perdat.  Aliquando  vero  potestatem  hanc 
retinet,  imo  etiam  magis  per  breve  temporis 
spatium  exerit.  In  quo  quidem  segri  statu, 
summam  debilitatem  majorem  partium  adio» 
nem  sequi,  nemo  profedo  dubitet.  Haecce 
fateor,  sunt  propemodiim  dogmata  Brownii  ; 
sunt  ver5,  persuasum  mihi  habeo,  justa,  ac 
rerum  naturas  maxime  consentanea.  Curatio 
igitur,  qualis  in  typho  esse  debet,  causis  ejus, 
ex  ipsis  signis  morbi,  explicatis,  facile  potest 
proponi.  Nec  esse  non  est  verbis  irritahU  ' 

litate,  excitabilitate,  et  quae  sunt  reliqua, 
nos  jadare ;  sufficit  observare  naturam,  et  ad 
signa  morbi,  animum  studiose  advertere.  Du¬ 
plex  vero  videtur  esse  debilitas  typho  affec¬ 
torum  : 

< 

B  %. 

1.  Debilitas  cum  irritabilitate  adaudla^  et 

2.  Debilitas  cum  irritabilitate  diminuta. 

Una  potest  esse  utri  usque  causa,  sed  efFedus 
tales  sunt,  ac  ita  differunt,  ut  diagnosis  redda¬ 
tur  facillima.  In  primo  enim  debilitatis  statu 
omnes  stimuli  celerrime  ac  fortiter  aegrotum 
afficiunt.  Hinc  pulsus  acceleratur,  ac  varia¬ 
bilis  fit,  et  remedia  stimulantia,  ut  vinum, 
signa  semper  augent.  In  altero  vero,  febre 
affedus,  sensus  plane  expers,  stupore  ac  sopore 
oppressus,  in  le6lo  est  prostratus.  Nulli  eum 
tunc  afficiunt  stimuli,  sive  pulsus  excitant. 
Praeter  hancce  vero,  quam  typhus  purus  ha¬ 
bet  indolem,  vario  modo,  signis  accessoriis  va¬ 
riatur,  catarrhalibus,  inflammatoriis,  et  caete- 
ra,  de  quibus  hic  loqui  non  possumus.  Plaec 
mihi  videntur  esse,  quae  febris  continuae  cu¬ 
rationem  certam  ac  definitam  reddunt. 


DE 

DE  CURATIONE. 

Quum,  ut  jam  diximus,  prascipua  tjphi 
causa  sit  debilitas,  apparet,  praecipua  remedia^ 
et  in  quibus  maximam  spem  jure  ponamuSj 
esse,  stimulantia^  tonica  ac  nutrientia.  Oportet 
vero,  duplicis  debilitatis  status,  rationem  sem- 
per  habere,  ita  ut,  in  quibus  aegrotis  irritabili¬ 
tas  audla  sit,  remedia  quae  modice  stimulant 
solummodo,  eaque  caute  adhibeamus :  ubi 
vero  diminuta,  fortiores  stimulos  administre» 
mus ;  in  primis,  doses  remediorum  stimulan¬ 
tium  parvae  ac  refradlae  conveniunt :  ad  alios 
vero  quae  dicuntur  excitantia,  rubefacientia,  et 
tonica,  pertinent.  Ut  vero  remedia,  quae  tanta 
in  curando  tjpho  virtute  pollent,  cum  frudlu 
praecipiantur  aegrotis,  ordinem  quendam  me¬ 
dicus  observare  oportet.  Duo  vero  sunt  quae 

in 

in  typho,  in  redlam  eum  dirigunt  viam,  sive, 
ut  technica  lingua  utar :  Duplex  est  consilium, 

1,  Ut  febris  quhn  celerrime  ad  finem  produ¬ 
catur, 

I 

^  2.  Ut  ejus  gravissima  diminuantur  et  leven¬ 
tur  signa. 

Consilium  primum,  ab  iis  qui  Boerhaa- 
viuM  sive  Sydenhamum  sequuntur,  omnino' 

f 

negligitur,  et  quod  pejus,  omni  vi  opponitur. 
Qui  enim  materiam  noxiam  febris  causam 
esse’,  credunt,  nolunt  concedere,  febrem  esse 
curatam,  si,  remediis  ad  eam  finem  adhibitis,- 
primis  diebus  fugatur.  Persuasum  enim 
sibi  habent,  materiem  morbificam  adhuc  in 
corpore  morari,  et  in  perpetuo  timore  versan¬ 
tur,  ne  febris  impetum  iterum  faciat.  No-, 
lunt  igitur,  primo  statim  febris  aggressu,  eam 
repellere.  Qui  in  naturam  medicatricem  cre¬ 
dunt,  nolunt  esse  tam  audaces,  et  ipsam  na¬ 
turam  beneficam  in  fundionibus  suis  saluti¬ 
feris 

feris  perturbare.  Hi  igitur,  primum  nostrum 
consilium  indignabundi  rejiciunt.  Inde  fit, 
ut,  ubi  medicina  est  talis,  typho  afFedli  lon¬ 
gius  morbo  laborent,  et  saepius,,  cum  om¬ 
nes  iis  deficiant  vires,  exhausti  moriantur. 
Ipse  ego,  quo  tempore  valetudinaria  in  Ger¬ 
mania  frequentarem,  multos,  qui  sub  typho 
admittebantur,  vidi,  ac  febris  varia  signa  ex¬ 
aminavi.  Rarissime  ver5  de  febre  primo 
statim  oppugnanda  loquebantur,  sub  quorum 
cura  erant  segroti ;  sed  per  longum  temporis 
spatium  nihil  aliud  agebant,  quam  ut  haus¬ 
tus  sub  varia  forma  prccciperent,  et  catharti- 
cis  saepius  alvum  moverent.  Vidi  ego  ipse 
rheum,  sive  infusum  tamarindorum  cum  sen- 
na  (Haustum  Viennensem  quod  appellant)  al¬ 
tero  quoque  die,  sine  intermissione,  praescrip¬ 
ta.  Aliquando,  cum  vires  nimis  essent  exhau¬ 
stae,  alvus  lotionibus  ducebetur.  Has  sudorifi- 
ca,  ut  haustus  e  deco6lo  anthemidis  nobilis  cum 
aqua  acetitis  ammoniae,  semper  comitabantur. 
Hoc  modo,  per  mensis  fortasse  spatium,  cum 
aegroto  agebant  medici,  rarius  vero  in  ejus- 

salutem. 

salutem.  Nimius  enim  sudor,  et  nimia  alvi 
solutio  quam  maxime  eum  debilitabant.  Ra¬ 
rius  pediluvio,  ad  capitis  dolorem  mitigan¬ 
dum,  utebantur.  Vinum  vero  ac  potus  refri¬ 
gerantes,  una  cum  aere  frigido,  omnino, 'erant 
evitanda.  Saspius  praeterea,  ignis  permag¬ 
nus,  in  eorum  cameris  incendebatur.  Non 
vero  ita  omnes.  Sunt  ibi,  qui  hac  via  nun¬ 
quam  incedunt.  Qvios  antea  nominavi,  Reil, 
Hufeland,  Frank,  Marcus  et  alii,  in  scrip¬ 
tis  suis,  aeque  ac  coram  aegrotis  ipsis,  se  mul¬ 
tum,  a  prioribus  dissentire,  ostendunt.  Et¬ 
enim  suadent  in  primo  morbi  stadio,  aeris 
puri,  (attamen  non  frigidi)  accessum,  lavatio¬ 
nem  corporis,  aqua  calida  et  tepida,  (non  ve¬ 
ro  frigida)  medicamentorum  stimulantium, 
praecipue  vini,  usum,  ut  vires  sustineantur  ac 
reficiantur,  ac  debilitati  magis  magisque  ob¬ 
veniatur.  Qiianquam  vero  haecce  sint  lauda¬ 
bilia,  ex  iis,  quae  deinde,  de  lavatione  atque 
affusione  frigida  in  typhi  initio  dicamus,  ni¬ 
hil  huic,  vel  simplicitate,  vel  celeritate  qua 

agit, 

agit,  par  esse,  satis  apparebit.  Hasc  de  pri- 

\ 

mo  morbi  decursu. 

.  Si  igitur  aeger  sub  eorum  cura  indies  de¬ 
bilior  fit,  ac  pulsus  frequens  atque  parvus, 
tendines  subsultant,  delirium  ac  spirandi  dif¬ 
ficultas,  cum  facie  collapsa  apparent,  quid 
tunc  ?  Ad  nobde  illud  ac  divinum  reme¬ 
dium,  moschu?7i,  confugiunt,  quum  nihil  ha¬ 
beant,  in  quo  ultimam  suam  spem  ponere  pos« 

sint !  Bene  sciunt  hujus  remedii  vim  atque 

\ 

virtutem,  multi,  etiam  medica  artis  omnino 
ignari,  et  ita,  ut  ob  ipsum  mosebi  odorem, 
omnino  de  aegrotantis  vita  desperent.  Huic 

remedio  multi  sane,  qui  jam  in  articulo  mor- 

/ 

tis  versarentur,  vitam  suam  debent,  quan- 
quam  moschus  plerumque  adhibebatur,  tem¬ 
pore  nimio  praeterlapso.  Hoc  secundo  morbi 
stadio,  Hufeland  et  alii,  aliter  iterum  sese 
gerunt.  Postea  enim  vires  remediis  primo 
adhibitis,  aliquot  restituerunt,  tonicis  illi  ac 
excitantibus  remediis,  ac  vidu  nutriente,  cu¬ 
rationi  febris  finem  gloriosum  imponunt. 

Hoc 

Hoc  est  igitur  propemodum  duplex  cura» 
tionis  genus,  quod  Germani  in  febre  nervoso 
sibi  vindicant.  Me,  nimis,  et  qu3e  non  pos¬ 
sint  probari,  de  priore  dixisse,  nemo  spero 
credit ;  et  si,  quod,  cum  nunc  exempla  mihi 
non  sint  prompta,  fieri  potest,  aliquis  dubitet, 
si  vera  sint,  omni  tempore  promptum  me  ha¬ 
bebit  atque  paratum,  ad  ea  quae  scripsi,  re  ve¬ 
ra  confirmanda. 

Ne  igitur  longius  in  aliorum  erroribus  ip¬ 
si  versemur,  quam  hujus  Academiae  dodlissi- 
mi  professores  sequuntur  curandi  rationem, 
et  inprimis  quam  cel.  Home,  clinicus  profes¬ 
sor,  totum  per  annum  optimo  cum  successu  se¬ 
quebatur  ;  non  quasi  alii  eam  omnino  igno-? 
rent,  sed  ut,  qui  eam  non  viderunt  ipsi,  ad 
eam  magis  animum  advertant,  frigoris  scilU 
cet  ope  typhum  curandi,  breviter  explicabo. 

Statim,  postquam  se  variis  suis  signis  mani¬ 
festat,  sive  sit  mitior  sive  gravior,  omni  ut 
antea  dixi,  vigore  est  opponendus,  ita  ut, 

quantuip 

quantum  fieri  potest  ejus  finis  acceleretur. 
Ubi  igitur  prima  febris  signa,  debilitas,  ac 
per  totum  corpus  lassitudo  ;  dolores  capitis  et 
vertigo,  cum  faciei  rubore  ac  animi  deliquiis 
observantur,  ubi  pulsus  sunt  frequentes  atque 
debiles,  et  calor  magnopere  audlus,  frigus  pri¬ 
mum  est  remedium,  ad  quod  confugiendum. 
Lavatio  frigida  scilicet,  sivi  affusio  aquee  fri¬ 
gides^  et  in  magno  sanguinis,  caput  versus  con- 
fluxu,  applicatio  aqua  f  rigida  ad  caput,  capil¬ 
lis  remotis.  Primis  febris  diebus,  haec  sola 
aquae  frigidae  applicatio,  s^pius  iterata,  nullo 
prope  alio  remedio  adhibito,  febrem,  ante¬ 
quam  omnino  est  formata,  non  raro  fugat. 
Si  vero  per  tempus  quoddam  corpus  morbo 
fuerit  affectum,  saepius,  lavationem  cum  aqua 
frigida,  per  longius  temporis  spatium,  conti¬ 
nuare  oportet,  antequam  salutares  ejus  effedlus 
appareant.  Plerumque  tamen  aegroti  primis 
vicibus  lavati,  tam  bene  sese  habent,  ut  mul¬ 
ti  aliam  lavationem  cupide  desiderent. 


C 

Effedus  affusionis  frigidae,  in  diminuto  ca¬ 
lore,  pulsus  frequentia  minore,  capitis  dolore 
mitigato,  ac  sudore  moderato,  et  benigno,  som¬ 
num  procreante,  sese  manifestant.  Quomodo 
frigus  haec  omnia  efficiat,  a  multis  disputatur. 
Sunt,  qui  sedativam,  alii  qui  tonicam,  alii  qui 
antispasmodicam  ejus  vim  esse,  contendunt. 
Omnes  vero  hi,  etiamsi  verbis  multo  differunt, 
tamen  in  re  ipsa  non  ita  inter  se  distant,  cum 
frigoris,  tempore  vario,  et  in  hominibus  diver¬ 
sis,  tales  effectus  esse  possint,  ut  in  hoc  sit  se¬ 
dativum,  in  alio  tonicum,  et  q.  s.  r.  Mihi  vide¬ 
tur  esse  adio  frigoris,  in  affusione  saltem,  pri¬ 
mo  stimulans,  ac  deinde  sedativa  et  tonica  ;  si¬ 
vi  stimulatio  cutis,  per  frigus  applicatura,  cau¬ 
sa  est  constridionis  ejus,  quae  sanguinis  «nimi¬ 
um  impetum  prohibet.  Frigus  igitur  in  typho 
\ 

externe  adhibitum,  ut  observatio  nos  docet, 
summam  suam  vim  in  sanguinis  cursum  exe- 
rit,  vim  sedativam,  qua  circuitus  sanguinis 
lentior  fit.  nimiam  ita  cordis  ac  vasorum  adio- 
nem,  impedit,  ac  calorem  magnum,*  ex  hac 
progenitum,  diminuit.  Aqua  frigida,  scilicet, 

corpori 

corpori  niido  affusa,  cutem  primo  contrahit  at¬ 
que  constringit,  unde,  quod  cutem  anserinam 
vocant,  conspicuum  fit,  Constridio  haecce 
partibus  vicinis  iiifpartitur,  quae  non  solum 
arterias  comprimunt,  sed  ipsas  eas,  ad  contrac¬ 
tionem  ciunt,  cum  antea,  calore  majore  essent 
dilatatae,  ac  majorem  copiam  sanguinis  sese 
pervadere  permitterent.  .  Inde  fit,  ut  non  tan¬ 
tum  sanguinis  possit  transmitti.  Adio  ipsius 
cordis  ita  minuitur,  et  sanguinem  non  tanta 
propellit  velocitate.  Sequitur  hoc,  diminutio 
caloris,  qui,  sanguine  non  amplius  festinante, 
non  est  nimius.  Venae,  quae  sanguinem  nimia 
quantitate  iis  addudum,  e  capite  antea  reve¬ 
here  non  valebant,  (forsitan,  quod  magno 
sanguinis  impulsu  irritatae,  magis  contrahe¬ 
bantur,)  unde  facies  rubra,  oculi  suifusi,  de- 
iirium,  et  alia  signa  mala  oriebantur,  justam 
nunc  ejus  quantitatem,  melius  possunt  promo¬ 
vere.  Hoc  modo,  equilibrium  in  corpore  re¬ 
stituitur,  et,  ut  mihi  videtur,  curatio  plane  fini¬ 
atur.  Ex  hisce,  eodem  tempore,  apparet  mate¬ 
riam  contagiosam,  primum,  fortiter  cor  et 


I  . 

vasa  sanguifera  stimulare,  et  ea  ad  majorem 
adionem  excitare.  Cum  vero  magnopere  de¬ 
bilitata  sint,  necessaria,  ad  equilibrium  te¬ 
nendum,  readione  carent.  Ipsum  illum  sti¬ 
mulum  contagii,  una  minuere  affusionem, 
mihi  videtur.  Num  vero  aqua  externe  ap¬ 
plicata,  in  ipsam  materiam  contagiosam  agat, 
eam  dissociet,  sive  solummodo,  ejus,  corpori 
externo  applicatcC,  absorptionem  prohibeat  ? 
quaestio  est.  Quaecunque  vero  sit  frigoris  in 
typho  adio,  tale  esse  remedium,  quod  omni¬ 
bus  omnino  praestat,  nemo  negabit. 

Si  effedum  frigoris  celerius  atque  fortius 
producere  optamus,  affusjo  frigida,  lavationi 
cum  aqua,  sive  aqua  acido  acetoso  mixta, 
praeferenda  est.  Aqua  enim  magna  mole,  ac 
iterum  iterumque  corpori  nudo  affusa,  vim 
suam  in  illud,  subito  ac  fortiter  exerit,  cum 
lavatio,  non  nisi  post  temporis  aliquod  spa¬ 
tium,  agere  incipiat.  Si  igitur  fieri  posset, 
mallem  semper  affusionem  adhibere.  Ut  ve¬ 
ro  ejus  effedus  ad  spem  nostram  respondeant, 

praestat 

praestat  applicatione  aquae  frigidae,  primis  sta- 
tim  diebus,  antequam  febris  nimios  fuerit  pro¬ 
gressus,  uti.  Eo  enim  tempore,  signa  ejus 
sunt  facilius  subigenda.  Attamen  cel.  Cur- 
RiE,  se  affusionem  frigidam,  et  die  undecimo 
et  duodecimo,  in  aegroti  salutem,  adhibuisse, 
asserit. 

*  Cum  vero  et  tam  utile  remedium,  possit 

* 

quodam  tempore  aliquid  detrimenti  afferre^ 
Dodlor  CuRRiE  monet,  ne  aqua  frigida  uta¬ 
mur:  imo^  in  frigido  febris  stadio;  sive  2J0, 
quando  corpus,  per  longum  temporis  spatium 
multum  sudaverit,  cum,  eo  tempore,  caloris 
ja61ura  esse  posset  talis,  quae  vitam  aegroti  mi¬ 
nitaretur.  Cavendum  vero  etiam  est,  ne  in 
catarrho  typhum  comitante,  affusione  frigida 
utamur.  Affusionis,  frigida,  hoc  modo,  et 
illis  observatis,  a  cel.  Homio  in  Nosocomio 
Edinburgeno,  adhibitae,  tantum  ac  tale  erat 
beneficium,  ut  brevem  historiam,  duarum  fe¬ 
brium,  ubi  maxime  elucebat,  nadus  ab  Ho¬ 
mio  veniam,  huic  dissertationi  adponerem. 


Novum 

Novum  hoc,  et  pr^estantissimum  remedium^ 
nos,  Wrightio,  hujus  urbis,  medico  clarissi¬ 
mo,  debere,  ac  de  ejus  frequentiori  in  medicina 
usu,  CuRRiE  per  varia  experimenta  cum  eo  in¬ 
stituta,  optime  mereri,  neminem  certo  fugiet. 

Notandum  vero  est,  in  iis,  qui  sunt  nimis 
irritabiles,  ac  constitutione  sunt  tenerrima, 
affusionem  tepidam,  primis  saltem  viribus, 
esse  praeferendam,  nec  non,  ubi  catarrhi  sig¬ 
na  una  adsunt.  Aqua,  cum  acido  acetoso 
mixta,  eadem  cum  tepida  gaudet  virtute, 
quod  non  nimia  ejus  in  corpus  sit  adlio.  Aqua 
frigida  interne  etiam,  ut  potus,  eodem  modo, 
et  sub  eadem  conditione,  quam  affusio,  potest 
adhiberi,  'multo  tamen  huic  est  inferior. 

Cum  vero  saepius  sive  pertinacitas  huma¬ 
na,  sive  timor,  sive  quas  jam  nunc  enumera¬ 
vimus  causae,  catarrhus,  et  caStera,  affusionis 
usura  hon  permittant,  alium  est,  cujus  in  ty¬ 
phi  initio  magnus  est  usus,  remedium.  Eme- 

\ 

tica  enim  sunt,  qucC  saepius  morbi  aggressum 
omnino  prohibent.  Hoc  vero  solummodo,  si 

statim,  postquam  aeger  sese  febre  credit  affec¬ 
tum,  iis  utimur.  Ita,  qui  mane  typhi  signa 
quaedam  habere  sentit,  si,  eodem  die,  vomito- 
'rium  atque  fortius  quoddam  siimit,  saepius 
morbum  omnino  evadere  potest.  Vellem  ve- 
rd  ego  emeticum  ministrare,  dosi  -refrafla,  ut 
per  aliquod  tempus,  ejus  effedus  continuaren¬ 
tur,  sive,  si  prima  dosis  plane  nihil  operaverit, 
secunda  vomitum  ciat.  Talis  est,  qua  in  Ger¬ 
mania  Nosocomio  quodam  uti  solebamus, 

# 

praescriptio  : 

R.  Pulvis  radicis  Tpecacuanhse,  gf.  xv- — xx. 

Tartari  emetici,  gr.  iij. 

Sacchari  albi,  fcriip.  i.  M. 

Div.  in  tres  partes  sequaies.  Sumat  unam,  om¬ 
ni  hora,  ad  vomitum  usque. 

Difficile  sane  est,  modum,  quo  emetica  in 
febrem  agant,  explicare.  Videtur  mihi  quo- 
rundam  opinio,  eas,  per  agitationem  totius 
corporis,  sanguinis  motum,  per  totum  corpus 
aequalem,  producere,  veritati  esse  proxima. 
Forsitan  etiam  stomachum,  a  morbosa  irrita¬ 
tione  bilis  liberant,  id  quod  nauseae  videtur 


esse 


24  DE  FRIGORIS  IN  CURANDO 


esse  causa,  quae  saepe  adest.  Vero  tamen  vo¬ 
mitio  mon  indicatur  in  magna  debilitate,  sive 
magno  ad  caput  sanguinis  impetu. 

Secundum  consilium  est — Symptomata  gra¬ 
vissima  levare.  Hinc  delirio  urgente,  ve- 
sicatoria  temporibus  sunt  apponenda.  Sed 
delirium  saepius,  post  affusionem  repetitam, 
sponte  abit ;  de  pertinaci  ac  violentiore  de- » 
lirio  hic  loquor.  Aliud,  quod  nonnunquam 
occurrit  signum  febrile,  est  alvus  pertinaci¬ 
ter  adstridla.  Haec  si  per  aliquot  dies  fuerit 
compressa,  febrem  multo  reddit  graviorem. 
Curandum  est  igitur,  ut  alvus  propriis  reme¬ 
diis  solvatur.  Talia  vera  sunt  cathartica,  ac 
praecipue  laxantia  mitiora,  e.  g.  Tartris  pot- 

assae,  senna,  oleum  ricini,  submurias  hydrar- 

/ 

gyri,  jalappa,  8cc.  His,  si  curam  habemus, 
ne  nimis  per  ea  debilitetur  aegrotus,  febris  sae-- 
pius  fit  mitior,  ac  capitis  dolor,  delirium,  et 
calor,  subito  minuuntur.  Si  a  catharticis  ab¬ 
horret  aegrotus,  sive  iis  uti  non  potest,  lotio¬ 
nes  optime  respondent.  Cavendum  vero  est. 

ne  catharticis  utamur,  ubi  magna  adest  de¬ 
bilitas,  cum  hanc  augeant,  nec,  primo  sta¬ 
dio  morbi  sunt  praecipienda.  Alvus  fluens, 
quse  in  aliis  observatur,  optime  Opiatis  cura¬ 
tur.  Haec,  pr^cipue  forma  haustus  anodyni, 
ubi  inflammationis  symptomata  desunt,  om¬ 
nino  praestant,  et  somno  etiam  sunt  ap¬ 
tissima.  Sitim  permagnam,  potio  refrige¬ 
rans,  frudlus  maturi  aci  dulces,  ut  fragaria 
vesca,  rubus  idaeus,  atque  eorum  confedliones, 
vinum  aqua  dilutum,  plerumque  tollunt.  An¬ 
te  omnia  vero,  vinum,  per  totum  morbi  decur¬ 
sum,  pro  signorum  varietate  ac  violentia,  va¬ 
ria  dosi  est  praebendum.  Hoc  unicum  ac  be¬ 
neficium  remedium,  nunquam  est  negligen- 
dum.  Simul  ac  debilitatis  magnae  signa  se- 

»  i 

se  manifestant,  detur  vinum.  Caveamus  ta¬ 
men,  ne  adsit  proclivitas  ad  inflammationem, 
neque  pulsus  sint  duriores,  sive  nimium  vi¬ 
ni  detiir  in  initio,  tunc  enim  nocebit  magis, 
quam  proderit  ejus  usus.  Delirium,  si  a  ce¬ 
rebri  ac  nervorum  adlivitate  imminuta,  con¬ 
tinuo  vero  iis  stimulatis,  pendeat,  plerumque 

D  vino 

vino  levatur,  ac  idem  ad  finem  usque  morbi, 
ac  per  totum  ejus  decursum,  corporis  viribus 
sustinendis  ac  restaurandis,  optime  inservit. 
Simul  tamen  convalescens  modicam  assumat 
cibi  facile  concoquendi  quantitatem,  g.  pa¬ 
nem  bene  fermentatum,  sub  forma  panado,  lac, 
frudus  acidulces,  cerevisiam,  et  sub  fine  mor¬ 
bi,  ova,  jusculum  bovinum,  et  carnem  bovi- 
nam,  forma  beef  steak.  Caveamus  vero,  ne  in 
primo  morbi  stadio,  alimenta  sint  nimis  irri¬ 
tantia  sive  duriora,  et,  ubi  inprimis  ad  putre¬ 
dinem  tendit  morbus,  a  carnibus  omnino  absti¬ 
neamus.  In  morbi  ad  putredinem  proclivitate,, 
affusione  et  vino  uti  oportet.  Hoc  modo  cu¬ 
rationem  typhi  instituentes,  qui  artem  me¬ 
dicam  exercent,  optimum  successum  sperare 
possunt,  quod  illi,  qui  sudorificum  medicinae 
genus  praeferunt,  sperare  nequeunt, 

i  *■ 

Exposui,  quantum  dissertationis  limites  per¬ 
mitterent,  medendi  rationem,  quam  hic  loci 

t , 

sequuntur,  et  eam,  quam  in  Germania  multi 
sibi  vindicant.  Monstravi,  priorem  esse  sim- 

f 

plicem  ac  facillimam,  sed  certiorem  et  satis  ex¬ 
perientia  probatam  :  alteram  incertam  et  saepe 
noxiam,  naturae  omnino  contrariam.  Multa 
possent  addi,  sed,  meminerit  ledlor  benevolus, 
hoc  esse  specimen  breve  academiciim,  ejusque 
indulgentiam  petere,  non  admirationem  ;  li¬ 
neas  esse  solummodo,  futuro  tempore,  si  Deus 
vires  dat,  finiendae  piclurae. 

Ut  affusionis  frigidae,  in  typho  curando,  eo 
melius  elucescat  usus  ac  excellentia,  addidi 
duas  typhi  histonas  a  Doclore  Homio,  profes¬ 
sore  clinico,  anno  praeterlapso,  feliciter  ac 
brevi  tempore  curati,  praemissa  altera  brevi, 
cel.  Hufelandi,  Jenensis  professoris,  nunc 
medici  aulici  ad  Regem  Prussorum. 

*  Juvenis,  inde  ab  infantia  debilis  constitu¬ 
tionis,  me,  postea  febre  per  dies  aliquot,  sine 
ullo  remedio  ei  adhibito,  fuisset  affedus,  in 
auxilium  vocabat.  Ego  eum  in  camera  par¬ 
va, 


Hufeland.  loc.  citat,  p.  22, 

va,  humida,  et  praeterea  igne  maxime  cale- 

0 

fadla,  videbam,  prostratum  in  ledtulum,  qui  ab 
omni  aere  erat  exclusus.  Ibi,  foetida  per» 

,  spirationis  suae,  ut  ita  dicam,  claude  circum- 
ditus,  ac  summopere  debilitatus,  jacebat :  ocu¬ 
lis  languidis,  in  locum  eundem  semper  fixis, 
sui  ipsius  prope  nihil  conscius,  delirans.  Pul¬ 
sus  ejus  erat  minimus,  150  in  minutae  spa¬ 
tio,  et  aliquando  non  numerandus.  Extre- 
rnitates  trementes,  tendines  saltantes,  spi¬ 
ritus  gravior  ac  tremulus,  totum  corpus 
oleoso  et  foetido  sudore  te£lum,  et  lingua  vix 

protrudenda,  fuscida  erat  et  sicca.  Omnia  mi- 

% 

hi  malignam  febrem  nervosam  indicabant,  et 
eum  per  duos  amplius  dies  vivere  non  posse, 
persuasum  mihi  habebam.  Primum  erat,  vi¬ 
res  oppressas  restituere,  ac  aerem,  qui  eum  cir¬ 
cumdabat  impurum,  statim  emittere  atque 
corrigere.  Hinc  sine  mora,  culcitarum  moles 
removebatur,  portae  et  fenestrae  aperieban¬ 
tur,  ut  aer  frigidus  cameram  pervaderet,  simul 
stimulantia  maxime  diffusibilia,  ac  efficacia, 
erant  praescripta. 

Pulv. 

5^  Pulv.  radi  serpent.  Virgin.  | 

Cort.  cin.  §  i.  Infunde 

Vinum  rhenan.  opt.  Ib  i  fi.  Adde 

Camphor  scrup.  i.  in  liquoris  anodyn. 

HofFm.  q.  s.  solut. 

Moschi  orient.  gr.  xv. 

Laudan.  liquor,  gtt.  xxx. 

Syr.  cort.  aurant.  §  ij.  M. 

Secunda  quaque  hora  sumat  cyathum  dimidiumj 
sive  totum. 

Quarta  quaque  hora  lotiones,  e  cinchona 

/ 

officinali  cum  valeriana,  injiciebantur.  Ex¬ 
tremitates  spiritu  campliorae  atque  vino  fo¬ 
mentabantur,  atque  sinapismi  erant  suris  ap¬ 
plicati.  Ut  sudor  coliiquativus  removere¬ 
tur,  et  fibras  musculares  cohaesionem  suam 
iterum  nanciscerentur,  elixir  acidi  Halle- 
Ri  drachma  una,  potui  ejus  admiscebatur. 
T>ie  secundo,  pulsus  ad  nonaginta  idlus  re¬ 
dierat,  ac  fortior  erat,  delirium  aberat,  et 
aeger  me  habebat  cognitum  ;  tendinum  sub- 
sultus  non  aderant ;  cutis  naturalem  habe¬ 
bat  calorem,  et  sudore  meliore  ac  critico,  tec¬ 
ta  erat,  lingua  humidior  et  purior.  Con- 
tinuebantur  remedia.  Cum  indies  vires 

aegroti 

aegroti  redirent,  minor  singulis  diebus  stimu¬ 
lantium  fortiorum  dosis  ei  praebebatur,  sed 
tonica  augebantur.  Ita  aeger,  post  diem 
tavuMy  antea  moribundus,  nunc  periculi  om¬ 
nino  expers,  a  rae  suis  redivivus  tradebatur. 

V 

Alterae,  sunt  historiae  duae  typhi,  in  Noso¬ 
comio  Edinburgeno,  hieme  praeterlapsa,  per 
affusionem,  feliciter  ab  Homio  curati. 


I. 

i 

jfANET  Linlsat.  JEu  14.  Maii  24.  1804. 

Febrem  suam  contagioni  debebat,  cum  in 
eadem  camera  dormiret,  ubi  mater  pessima 
laborabat  febre.  Die  febris  quinta  in  Noso¬ 
comium  erat  recepta.  Signa  morbi  tunc 
erant.  P.  120.  Caloris  gradus,  103;  cutis 

t 

arida ;  lingua  rubra,  et  sicca  j  sitis  permag¬ 
na  ; 


V- 

na  ;  facies  ruberrima  ;  cum  magno  capitis  do¬ 
lore  ac  delirio. 

Affusio  frigida  eodem  die  primum  adhibe¬ 
batur,  et  per  eam,  pulsuum  numerus,  ad  114, 
et  calor,  ad"  gradum  99,  magno  cum  ^grotse 
levamento,  redibant. 

Die  sexto:  pulsus  numerabantur  104;  et 
caloris  gradus  erat  97,  ei  post  aliam  affusio¬ 
nem,  pulsuum  numerus,  erat  92,  caloris  gra¬ 
dus  97,  et  reliqua  signa  omnia  leviora.  Prio¬ 
res  vero  iterum,  ad  140  usque,  et  calor  ad 
gradum  100,  vesperem  versus,  augebantur. 
Affusio  tamen,  statim  applicata,  pulsuum  nu¬ 
merum  ac  calorem  minuebant,  ita,  ut  arteria¬ 
rum  idlus  escent  120,  ac  caloris  gradus  98. 

t 

Die  septimo, — Pulsus  numerabantur  72,  et 
caloris  gradus  erat  96.  Csetera  morbi  signa 
omnino  aberant. 

t 

A  primo  igitur,  quo  Nosocomium  inibat, 
tempore,  ad  diem  usque  quo  febre  omnino 
esset  liberata,  spatium,  triginta  sex  solummo¬ 
do  horarum,  erat  praeterlapsum.  Quum  ve¬ 
ro,  praeter  affusiones,  non,  nisi  mixturae  mu- 
cilaginosae,  ob  levem  catarrhum,  et  cerevi- 
sium  tenue  darentur,  nec  ulla  alia  medica¬ 
menta,  puellae  praeciperentur,  omni  jure  con¬ 
cludere  licet,  affusiones,  morbum  omninb  cu¬ 
rasse. 

Ex  Nosocomio  o61o  post  dies  dismissa  erat, 
sanata. 


Non  vero  ita  erat  per  tres  dies,  cum  febris, 
iterum  eam  aggrederetur.  Bie  tertio  igitur, 
hujus  secundae  febris,  Nosocomium  iterum 
petebat.  Pulsus  tunc  erant  numero  124,  et 
calor  gradum  100  tenebat;  lingua  albida  erat, 
ac  arida,  sitis  permagna,  et  debilitas,  haud 
exigua.  Nausea  praeterea,  et  vomitu  frequen¬ 
ti  afficiebatur.  Affusio  frigida  iterum  fiebat, 
ct  pulsuum  numerum,  ad  121,  et  calorem,  ad 

,  gradum 

gradum  95,  minuebat.  Cum  vero  calor  iterum 
augeretur,  ac  pulsus  fierent  numerosiores,  ves¬ 
pere,  secunda  vice,  aqua  aegrota  affundeba¬ 
tur.  Post  quee,  pulsus  80  numerabantur,  sed 
caloris  gradus  erat  idem.  Bene  hac  nodte 
dormiebat. 

Proximo  die,  pulsus  numero  erant  72,  et 
caloris  gradus  idem  obseryabatur.  Inde  ab 

eo  tempore,  aegrota,  singulo  quoque  die,  me- 

* 

lius  sese  habebat ;  et,  etiamsi , lentissime,  vires 
recuperabat.  Ut  morbo  redeunti  praecavere¬ 
tur,  pr^cipiebantur,  cinchona  et  vinum. 


II. 

MartWilson,  Ot.  23.  Jun.  4. 

In  Nosocomium  'admissa  erat,  die  oSiavo 
febris:  cujus,  signa  aderant  pessima^  mortem 
subitaneam  minitantia.  Caput  maxime  do- 
lebat ;  de  nausea  et  vomitu  querebatur. 
Pulsus  numerabantur  120,  Lingua  erat  al- 

5  ; 

bida  ;  cutis  magnus  calor,  ac  delirium  vehe¬ 
mens,  nunquam  aberant.  Tussis  praeterea,  ac 
dextri  thoracis  lateris  dolor,  signa  praeceden¬ 
tia  comitabantur. 

Ob  deliria  capillis  abrasis,  vesicatorium  ca¬ 
piti  imponebatur,  quo  delirium  maxim.e  le¬ 
vabatur.  Quum  in  hac  ^grota,  signa  catar- 
rhalia  nimis  urgerent,  ac  febris  ipsa,  nimis  es¬ 
set  progressa,  aqua  calida  iterum  atque  iterum 
eae  affundebatur  ;  quod  quidem,  somnum  tan¬ 
dem  procrearet.  Praeterea  ad  nauseam  levan¬ 
dam,  spiritu  lavendul^  composito,  utebatur. 
A  primo  etiam  die  habebat  vinum,  et  haustum 
anodynum  *,  cura  tindurae  opii  gtt.  xxxv. 

Attamen 


*  Haustus  anodynus,  Pharmacopceiae,  Nosocomii 
Regii  Edinburgensis. 

Tindurae  thebaicae,  gtt.  xxv. 

Aquae  fontan.  §  i. 

Syrupi  sirnpl.  3  ij.  M. 

/ 

Fit  majori  vel  minori  tiiid.  thebaicae  quantitate, 
prout  occasio  postulat. 

Attamen  signa  morbi  eadem  erant,  nec,  ante 
diem  decimum  quartum^  ullo  modo  mutaban¬ 
tur  ;  eo  vero  die,  omnino  cessabant,  et  ^grota, 
ad  pristinam  salutem  redibat. 


Paullo  post  vero,  iterum  febre  affeda  Noso¬ 
comium  adibat.  Febris  hujus  secundae  signa, 
erant  fere  eadem  ac  prioris.  Dolor  capitis ; 
stupor  ;  deliria  ;  vomitus,  et  alia.  Per  quiu’- 
que  dies,  iis  multum  laborabat. 


Die  secundo,  aquae  calidae  affusione  uteba¬ 
tur  aegrota,  ac  paullo  post,  dormiebat.  Cum 
vero  tertio  die,  febris  esset  eadem,  pulsus  108 
et  debiles  ;  calor  100°  ;  cutis  calida  ;  lingua 
arida  ac  alba  ;  aqua  frigida,  statim  affundeba¬ 
tur.  Minuebat  arteriarum  i6lus  a  120  ad 
108,  et  caloris  gradum  ad  98°.  Vesperem 
versus,  quum  pulsus  essent  eodem  numero,  ac 
caloris  idem  gradus,  affusio,  iterum  adhibeba¬ 
tur,  sine  ullo  tamen  alio  effedu,  nisi,  quod, 
bene  post  eam  dormiret.  Post  hunc  vero 
diem  tertium,  signa  febris,  indies  erant  levio¬ 
ra,  ac  paullo  post,  omnino  evanescebant. 

In 

In  priore  aegrota  igitur,  febris  die  quinto  in 
Nosocomium  recepta,  febris,  affusione  frigida, 
(7 adhibita,  die  septimo  curabatur.  Cum 
vero  febris  iterum  redi  isset,  tertio  die  febris, 

aqua  frigida  his  eae  affundebatur,  ita,  ut  quin- 

\ 

to  die,  febris  omnino  cessaret.  Quando,  pri¬ 
mo  adhibita  erat  affusio,  pulsus,  ex  120  ad 
114,  sive  sex,  minuebantur,  et  calor,  gradus 
quatuor,  et  uterque  magnopere,  reliquis  vici¬ 
bus.  In  secundo  febris  aggressu,  caloris  gra¬ 
dus,  quinque  minuebantur  ;  signa  catarrhalia, 
quae  aderant,  affusione  frigida  non  omnino 
fiebant  pejores. 

In  altera,  febri  affedla,  cum  febris  iterum 
eam  aggrederetur,  affusio,  tertio  die,  his 
repetita.  Prima  vice,  pulsuum  numerum  duo¬ 
decim  et  calorem  gradus  duo  minuebat ;  ac 
deinde,  etiamsi,  nullum  in  diminuendos  pul¬ 
sus  sive  caloris  gradus,  effedlum  haberet,  se¬ 
cunda  vice  repetita,  febrem  tamen  reddebat 
leviorem. 


Multi 

Multi  alii  tegroti,  eodem  cum  beneficio,  af-' 


fusione  frigida  utebantur,  quos,  omnes  enu¬ 
merare  non  possumus. 

In  una,  Janet  Sutherland^  febris  die  secuiu 
do  admissa,  affusio  prima,  pulsuum  numerum, 
quatuor,  ac  calorem,  tres  gradus,  minuebat. 
Secunda,  pulsus  viginti  ;  calorem  quatuor,  I- 
terum  atque  iterum,  aqua  frigida  lavata,  die 
tandem  quinto,  sine  ulla  erat  febre. 

